Wie was Kas van den Bergh? Das Steyn vertel meer oor die storieverteller en “Boere-liberalis” (Potgooi) | Protea Boekhuis
Wie was Kas van den Bergh? Das Steyn vertel meer oor die storieverteller en “Boere-liberalis” (Potgooi)
by Protea Boekhuis on Aug 26th, 2015 Tweet
Das Steyn het onlangs met Ilse Salzwedel gesels oor sy betrokkenheid by die bewaring van Kas van den Bergh se oeuvre, wat ‘n ereplek verkry het in die Nasionale Afrikaanse Letterkundige Museum en Navorsingsentrum (NALN) in Bloemfontein.
Steyn is al vanaf 1964 Van den Bergh se grootste aanhanger. As standerd 8-leerling (graad 10) het hy pligsgetrou die skrywer se kortverhale en rubrieke uitgeknip en bewaar. Hy sê hy het toe al gedink, “Kas skryf interessante goed, ek moet hulle bêre.”
So wie was Kas van den Bergh? Steyn vertel dat dié “Boere-liberalis” na homself verwys het as ‘n storieverteller, nie ‘n letterkundige nie. “Hy het goed geskryf vir mense wat graag wil lees en hy’t geskryf om geld te maak.”
Twee van Van den Bergh se romans, Elke mossie wat val en Man uit die vreemde, het onlangs by Protea Boekhuis verskyn. Steyn vertel hoe hy na die skrywer se dood in 1997 kontak gemaak het met sy dogter by wie hy ongepubliseerde handgeskrewe manuskripte gevind het. Een van hierdie manuskripte is onlangs gepubliseer as Vryheid vaarwel en is beskikbaar op aanvraag van Prisca Uitgewers.
Die gesprek begin om 28:10. Luister na die potgooi:
Standard Podcast [ 45:19 ] Play Now | Play in Popup | Download
Elke mossie wat val deur Kas van den Bergh
Man uit die vreemde deur Kas van den Bergh
Tags: Afrikaans, Das Steyn, Diamantsmokkelary, Elke mossie wat val, Fiction, Fiksie, Ilse Salzwedel, Kas van den Bergh, Man uit die vreemde, Onderhoude, Podcast, Potgooi, Prisca Uitgewers, Protea, Protea Boekhuis, Roman, RSG, Skrywers en Boeke, South Africa, Spanning, Spanningsverhaal
« 6 Kampeerplekke vir reisigers op pad na Amy Schoeman se Epic Land – Namibië
What Was Apartheid? It’s 67 Years Since DF Malan Explained what the Policy Would Entail »